《春日招诸生》
清代·沈钦圻

春风来融融，好花自为开。好鸟林间鸣，求友声喈喈。

我心适无林，触物俱和谐。鸟尚求其群，人岂无同侪？

花下设杯酒，愿与诸子偕。中心谅有得，各自抒我怀。

元化本大公，何用分形骸。

作者简介：江苏长洲人，字得舆。沈德潜祖父。诸生。能诗。中年爱刘长卿，晚年爱陆放翁，往复陶潜、杜甫，自摅胸臆，未尝求工。